Το ***The Emperor Waltz*** (γερμανικά: *Ich küsse Ihre Hand, Madame*) είναι αμερικανική μουσική ταινία του 1948, σε σκηνοθεσία Μπίλι Γουάιλντερ. Το σενάριο γράφτηκε από τον ίδιο τον σκηνοθέτη, σε συνεργασία με τον Τσαρλς Μπράκετ, με τον τελευταίο να είναι και ο παραγωγός του έργου. Στην ταινία πρωταγωνιστούν οι Μπινγκ Κρόσμπι και Τζόαν Φοντέιν. Η ταινία αφορά έναν Αμερικανικό πωλητή γραμμοφώνων, ο οποίος βρίσκεται στην Αυστρία και προσπαθεί να πουλήσει ένα γραμμόφωνο στον Φραγκίσκο Ιωσήφ Α΄ της Αυστρίας, ώστε το εν λόγω προϊόν να γίνει περιζήτητο στην Αυστρία. Κατά τα άλλα, η παραγωγή και η διανομή της ταινίας έγιναν από την Paramount Pictures, ενώ τη μουσική έγραψε ο Βίκτορ Γιανγκ.

Τα γυρίσματα της ταινίας ξεκίνησαν το 1946 κι έλαβαν μέρος στο Jasper National Park, του Καναδά. Τα φυτά που έμπαιναν στα πλάνα της ταινίας δεν ικανοποίησαν τον σκηνοθέτη, με την παραγωγή να χαλάει 20.000 δολάρια στη μεταφορά και φύτευση πεύκων, ενώ φύτεψε και 4.000 μαργαρίτες. Στην παραγωγή επίσης υπήρξαν και κάποια θέματα τον Κρόσμπι, ο οποίος ήταν ακατάδεκτος τόσο με τους συμπρωταγωνιστές του όσο και με τον σκηνοθέτη. Ο Γουάιλντερ, στον απολογισμό του, θεωρεί πως δεν πέτυχε πλήρως αυτό που ήθελε με την ταινία. Παρόλα αυτά, την Άνοιξη του 1948, η ταινία έκανε την πρεμιέρα της σε Λονδίνο, Νέα Υόρκη και Λος Άντζελες. Ενώ, το τραγούδι "The Kiss in Your Eyes", κατάφερε να γίνει κάπως δημοφιλές. 

Η ταινία θεωρείται εισπρακτικά επιτυχημένη, καταλαμβάνοντας την 14η θέση στο box-office του 1948 και εισπράττοντας $3,209,000. Ενώ και οι κριτικές που δέχτηκε ήταν οι περισσότερες θετικές, και κατά την κυκλοφορία του και κατοπινές. Το 1949, η ταινία υπήρξε υποψήφια για Όσκαρ Καλύτερης Ενδυμασίας σε Έγχρωμη Ταινία, αλλά αντί αυτού, το κέρδισε η ταινία *Joan of Arc* (1948). Ενώ είχε υποψηφιότητα και για άλλο ένα ακόμα όσκαρ στην κατηγορία Καλύτερης Μουσικής σε Μουσική Ταινία, αλλά το έχασε από την ταινία *Easter Parade* (1948). Επίσης, υποψήφιοι υπήρξαν για το σενάριο τους οι Γουάιλντερ και Μπράκετ από τα Βραβεία Writers Guild of America, στην κατηγορία Καλύτερο Σενάριο Μουσικής Ταινίας, αλλά το έχασαν από την *Easter Parade*.

Παραπομπές
----------

1. ↑  Biggest Film Firm: Paramount's Puzzler: Will Attendance Slide Be Brief or Prolonged? BY JOSEPH W. TAYLOR Staff Correspondent of THE WALL STREET JOURNAL. Wall Street Journal (1923 - Current file) [New York, N.Y] 21 July 1947: 1.
2. ↑  Another source puts the cost at $4 million *Variety* 18 February 1948 p7
3. ↑  "All-Time Top Grossers", *Variety*, 8 January 1964 p 69
4. ↑  "Top Grossers of 1948", *Variety* 5 January 1949 p 46
5. ↑  Bookbinder 1977, p. 179.
6. ↑  «The Emperor Waltz». Internet Movie Database. Ανακτήθηκε στις 1 Σεπτεμβρίου 2012.
7. ↑  «Locations for The Emperor Waltz». Internet Movie Database. Ανακτήθηκε στις 1 Σεπτεμβρίου 2012.
8. ↑  *The Emperor Waltz* trivia at Turner Classic Movies
9. ↑  Chandler, Charlotte, *Nobody's Perfect: Billy Wilder, A Personal Biography*. New York: Simon & Schuster 2002. (ISBN 0-7432-1709-8), pp. 131-135
10. ↑  «Writers Guild of America archives». Αρχειοθετήθηκε από το πρωτότυπο στις 1 Οκτωβρίου 2006.

Εξωτερικοί σύνδεσμοι
--------------------

* *The Emperor Waltz*   στην IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 186683599
* LCCN: n00068912

 |

 |